George Simion: 'Mandatul meu pentru aleșii locali AUR este imperativ; nu facem alianță cu PSD și PNL'
Președintele AUR, George Simion, le-a cerut aleșilor partidului la scrutinul local din 9 iunie să caute să câștige 'funcții de putere' în consiliile locale unde urmează să activeze și să nu facă alianțe cu PSD și PNL, iar europarlamentarilor care vor reprezenta partidul la Bruxelles să dea un vot împotriva candidaturii Ursulei von der Leyen la șefia Comisiei Europene.